Folketing
2004-11-10

Jeg kender ikke noget til den undersøgelse, fru Lotte Bundsgaard her refererer til. Og det strider i hvert fald imod kendsgerningerne, fordi kendsgerningerne er, at i det store og hele er den gennemsnitlige udgift til børnepasning pr. barn, der bliver passet, sådan uændret – i det store og hele, lidt op her, lidt ned der, men i det store og hele uændret. Så der er slet ikke noget holdepunkt for det, fru Lotte Bundsgaard her påstår.